बौद्ध धर्म का कालक्रम

इस लेख में गौतम बुद्ध के जन्म से लेकर अब तक बौद्ध धर्म के विकास का विवरण है।

घटनाओं का समय

काल

गौतम बुद्ध

गौतम बुद्ध का जन्म और निधन की तिथि अनिश्चित हैं। २०वीं सदी के पूर्वार्द्ध के अधिकतर इतिहासकारों ने उनके जीवनकाल को लगभग ५६३ ई॰पू॰ से ४८३ ई॰पू॰ तक बताया। पिछले कुछ वर्षों में उनका निधन ४११ से ४०० ई॰पू॰ के मध्य बताया गया जबकि १९८८ में इस विषय पर रखी गयी विचार गोष्ठी में उनके निधन को ४०० ई॰पू॰ के आसपास के २० वर्षों में होने पर बहुमत दिखाई दिया। हालाँकि ये वैकल्पिक घटनाक्रम सभी इतिहासकारों द्वारा स्वीकृत नहीं हुई।

ईसा पूर्व 

 563 ईसा पूर्व : सिद्धार्थ गौतम का लुम्बिनी में जन्म

 534 ईसा पूर्व : राजकुमार सिद्धार्थ अपने सारथी के साथ राजमहल से बाहर निकले।

 528 ईसा पूर्व : बोधगया में एक पीपल के वृक्ष के नीचे ज्ञान की प्राप्ति ; वाराणसी के पास सारनाथ में प्रथम उपदेश

 483 ईसा पूर्व: कुशीनगर में परिनिर्वाण

 483 ईसा पूर्व: प्रथम बौद्ध संगीति (राजगृह में)

 383 ईसा पूर्व: द्वितीय बौद्ध संगीति (वैशाली में )

 250 ईसा पूर्व: तृतीय बौद्ध संगीति (पाटलिपुत्र में सम्राट अशोक द्वारा आहूत)

 250 ईसा पूर्व: अशोक ने चीन, दक्षिण-पूर्व एशिया एवं अन्य स्थानों पर धर्मप्रचारक भेजे ताकि लोगों में बुद्ध का सन्देश प्रसारित हो सके।

 220 ईसा पूर्व: अशोक के पुत्र महिन्द ने सिंहल द्वीप (श्रीलंका) में थेरवाद बौद्ध मत की स्थापना की। 

 150 ईसा पूर्व: भारतीय-ग्रीक नरेश मिनान्दर प्रथम ने बौद्ध धर्म स्वीकार किया और नागसेन नाम धारण किया।

 29 ईसा पूर्व:   सिंहली इतिहास के अनुसार, राजा वट्टगामिणी के राज्यकाल में त्र्पिटकों की रचना हुई (२९ ईसापूर्व -- १७ ईसापूर्व तक)।

ईसोपरान्त
 67 ई० : महाकाश्यप और धर्मरक्ष नामक दो भिक्षुओं द्वारा बौद्ध धर्म चीन पहुँचा।

 100 ईसापूर्व से 100 ई० : महायान सम्प्रदाय का उदय

 अनुमानतः प्रथम शताब्दी के उत्तरार्ध से द्वितीय शताब्दी का पूर्वार्ध : कनिष्क का शासन, महायान सम्प्रदाय का मध्य एशिया में प्रसार

 78–101 ई०: महायान परम्परा के अनुसार, कनिष्क द्वारा चतुर्थ बौद्ध संगिति आहूत (जालन्धर के पास)

 520 ई० : बोधिधर्म चीन पहुँचे।

 538 ई० : बौद्धधर्म कोरिया से जापान पहुँचा।

 ७वीं से ८वीं शताब्दी :  तिब्बत में वज्रयान सम्रदाय का उदय

 ११वीं से १४वीं शताब्दी : दक्षिणपूर्व एशिया में थेरवाद सम्प्रदाय का उदय

 ११९९ ई० : नालन्दा महाविहार (नालन्दा स्थित प्राचीन विश्वविद्यालय) जलाकर नष्ट ; भारत में बौद्ध धर्म के पतन का आरम्भ

 १३वीं शताब्दी : जापान में जेन बौद्धधर्म, शुद्ध भूमि बौद्धधर्म तथ निचिरेन बौद्धधर्म का उदय

 १८८१ ई० : पालि ग्रन्थ समिति (Pali Text Society) की स्थापना

 1893 ई० : अमेरिका के शिकागो नगर में विश्व धर्म महासभा का आयोजन

 २०वीं शताब्दी का आरम्भिक काल : बौद्धधर्म का पुनर्जागरण

 1956 ई० : बौद्ध धर्म के २५०० वर्ष  पूरे होने के उपलक्ष्य में उत्सव मनाया गया।

टिप्पणी

उपटिप्पणी

सन्दर्भ

बौद्ध धर्म